Die wêreld in foto’s – 1 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig of algehele landwye afsonderingstydperke ingestel. Italië het intussen talle toeristebestemmings heropen ná maande se afsondering. Só geniet Italianers dié bestemmings. Polisiebeamptes patrolleer die omgewing buite die Colosseum in Rome tydens die heropening van dié antieke bouwerk. (Foto: Domenico Stinellis, AP) Alfonsina Russo, direkteur van die Colosseum- argeologiese-park, spreek lede van die media toe tydens die heropening van dié baken in Rome. (Foto: Domenico Stinellis, AP) Die Colosseum verlig in die kleure van die Italiaanse vlag. (Foto: Fabio Polimeni, AP) Besoekers loop deur die galery van kaarte in die Vatikaan-museum in Rome. (Foto: Alessandra Tarantino, AP) Besoekers bewonder Die skool van Athene, ŉ fresko deur Rafael, in die Vatikaan-museum in Rome. (Foto: Alessandra Tarantino, AP) Besoekers in die Sistynse-kapel nadat die Vatikaan-museum in Rome ná drie maande heropen het. (Foto: Alessandra Tarantino, AP)